b'\n_START_ARTICLE_\nMatti Niemi (professori)\n_START_PARAGRAPH_\nMatti Ilmari Niemi (s. 24. helmikuuta 1958 Savitaipale) on It\xc3\xa4-Suomen yliopiston siviilioikeuden, erityisesti varallisuusoikeuden professori._NEWLINE_Niemi kirjoitti ylioppilaaksi Savitaipaleen yhteislukiossa 1977 ja valmistui oikeustieteen kandidaatiksi 1985, oikeustieteen lisensiaatiksi 1990, v\xc3\xa4itteli oikeustieteen tohtoriksi Lapin yliopistossa 1996 ja h\xc3\xa4nelle my\xc3\xb6nnettiin varatuomarin arvo 1987._NEWLINE_Ty\xc3\xb6uransa alussa Niemi ty\xc3\xb6skenteli viransijaisena nimismiehen\xc3\xa4 eri nimismiespiireiss\xc3\xa4 1985\xe2\x80\x931986 ja Lapin korkeakoulun ymp\xc3\xa4rist\xc3\xb6oikeuden assistenttina 1985\xe2\x80\x931988. H\xc3\xa4n toimi my\xc3\xb6s Lapin korkeakoulun virkaa toimittavana apulaisprofessorina 1986, taloudellisten suhteiden viransijaisena yliassistenttina 1988\xe2\x80\x931989 ja Lapin yliopistoksi muuttuneen korkeakoulun oikeustieteen apulaisprofessorina 1989\xe2\x80\x931996, viransijaisena professorina 1997, apulaisprofessorina 1997\xe2\x80\x931998 ja lopulta professorina 1998\xe2\x80\x932001. Lapin yliopiston oikeustieteellisen tiedekunnan dekaanina Niemi oli 2000\xe2\x80\x932001 ja Englantilaisen Readingin yliopiston vierailevana professorina 1998\xe2\x80\x931999. Lappeenrannan teknillisen korkeakoulun, sittemmin Lappeenrannan teknillisen yliopiston yksityisoikeuden professorina h\xc3\xa4n ty\xc3\xb6skenteli vuodesta 2001 ja It\xc3\xa4-Suomen yliopiston siviilioikeuden professorina vuodesta 2014.'